20.3.19

לכבוד

סגן שר הבריאות, הרב יעקב ליצמן

האגודה  הישראלית לטרשת נפוצה

מאת:
דר' ארנון קרני

דר' קרן רגב
מרכז רפואי תל אביב ע"ש סוראסקי

לפני כחודש החלו בקופת חולים לאומית לגבות השתתפות עצמית מחולי טרשת נפוצה בעבור תרופות שמטרתן עיכוב התקדמות המחלה ומניעת התקפים. עד כה לא נגבתה השתתפות עצמית בעבור תרופות אלו וביתר קופות החולים התרופות ניתנות ללא השתתפות עצמית. חולי טרשת נפוצה אשר מבוטחים בקופת חולים לאומית נאלצים להוציא מאות שקלים בחודש בעבור הטיפול אותו קיבלו עד כה ללא עלות.

רבים מהלוקים בטרשת נפוצה איבדו את כושר עבודתם כתוצאה ממחלתם והינם נתמכי סעד, עבורם תוספת העלות המדוברת היא עול כלכלי כבד אשר עלול להוביל להפסקת הטיפול במחלה ולהחמרה בהתקדמות הנכות.

כרופאים אשר מטפלים במחלה, אנו רואים חשיבות מכרעת ברצף טיפולי עבור הלוקים בטרשת נפוצה וחוזים במצוקה הקשה של מבוטחי לאומית מאז שינוי המדיניות. אנחנו מצטרפים לקהילת החולים בקריאה למשרד הבריאות ולקופת חולים לאומית לחזור בהם מהחלטה זו לנהוג כפי  שנוהגות שאר קופות החולים בישראל ולהפגין חמלה כלפי אוכלוסיית המטופלים.

בברכה,

דר' ארנון קרני ,מומחה בנוירולוגיה, מנהל היחידה לנוירו -אימונולוגיה וטרשת נפוצה , המערך הנוירולוגי , חבר וועד והמועצה הרפואית המייעצת של האגודה הישראלית לטרשת נפוצה (ע"ר)

דר' קרן רגב, מומחית בנוירולוגיה, מנהלת השירות לטרשת נפוצה, המערך הנוירולוגי

היחידה לנוירואימונולוגיה וטרשת נפוצה

מרכז רפואי תל אביב ע"ש סוראסקי

6269